**Együttműködési Megállapodás**

Az együttműködési megállapodás egyrészről

**a Balatonmáriafürdő Község Önkormányzata (8647 Balatonmáriafürdő, Gróf Széchenyi Imre tér 9.) képviseli** **Galácz György polgármester**

másrészről

**a Balatoni Vízi Polgárőr Egyesület (8649 Balatonberény, Kossuth tér 1.) képviseli Kerekes Péter elnök**

között jött létre.

**1. Az együttműködés célja:**

A Felek jelen megállapodással a Balatonmáriafürdő vízparti területén és a Balaton vízfelületén a közrend, közrend és a biztonságos vízi közlekedés biztosítása és elősegítése, tűz-, katasztrófa vagyonvédelmi feladatok ellátása, a környezet – ideértve különösen a balatoni élővilág – védelme.

**2. A célok elérése érdekében, a Balatoni Vízi Polgárőr Egyesület vállalja:**

* rendszeresen teljesít vízi járőrözést a Balatonmáriafürdő előtti vízfelületen, bűnmegelőzési, környezetvédelmi és balesetvédelmi célból;
* részt vesz nagyobb vízi rendezvények biztosításában;
* együttműködik a helyi Polgárőr Egyesülettel,
* tájékoztatja az Önkormányzatot a bűncselekményeket elősegítő körülményekről, a tapasztalt környezetszennyezésekről, ezekkel kapcsolatosan, javaslatokat terjeszt elő;
* a bűnmegelőzés érdekében, nyilvános felvilágosító és tájékoztató tevékenységet folytat,
* az Egyesület elnöke, évente személyesen beszámol, a tárgyévvel kapcsolatos tevékenységekről;
* felkérés esetén részt vesz tevékenységi-és hatáskörébe tartozó egyéb feladatok végrehajtásában, melyhez az Önkormányzat egyedi megállapodás alapján költségtérítést fizet.

**3. A Balatonmáriafürdő Község Önkormányzata vállalja:**

* az Önkormányzat bevonja a Balatoni Vízi Polgárőr Egyesületet, az Egyesületet is érintő ügyekkel kapcsolatban,
* Évente egyszeri alkalommal, a **2023 évben 150.000 Ft, azaz százötvenezet forint (a további években a képviselőtestület által jóváhagyott összeg) vissza nem térítendő támogatást biztosít az Egyesület számára annak működéshez, mely támogatás felhasználásáról, az Egyesület elnöke a tárgyévet követően írásban és személyesen is beszámol a testületnek,**
* az Önkormányzat vállalja, hogy lehetőségeik szerint, népszerűsíti az Egyesületet és támogatja a közös célkitűzések végrehajtásában.

**4. Titoktartás**

Jelen szerződés teljes tartalma, valamint a szerződés teljesítése során bármely fél tudomására jutott, a közérdekű adatok körébe nem tartozó információk hivatali titoknak minősülnek és azokat a szerződő felek bizalmasnak minősítik. A másik fél bizalmas információjáról tudomást szerző fél azt kizárólag a jelen szerződés teljesítésével kapcsolatban használhatja fel, a másik fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.

Szerződő felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen szerződés alapján átvett bizalmas információt - beleértve az arról készített bármilyen adathordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni. A titoktartási kötelezettség nem szűnik meg jelen szerződés bármely okból történő megszűnésekor sem.

**5. Adatkezelés, adatbiztonság**

Jelen szerződésben szereplő adatok és a szerződés alapján készülő okmányok tekintetében a Felek a GDPR szerinti adatkezelőnek minősülnek. Erre tekintettel az alábbi tájékoztatást nyújtják adatkezelőként az ezzel kapcsolatos adatkezelésről:

a.) Az adatkezelők:

- Galácz György polgármester

- Kerekes Péter elnök

b.) Adatvédelmi tisztviselő: Vida Tamás

Az adatkezelés célja: a szerződéses partner képviseletében eljáró személy képviseleti jogosultságának, illetve a képviselet jogszerűségének ellenőrzése rögzítése,

Az adatkezelés jogalapja: az adatkezelés a szerződő felek, mint adatkezelők jogos érdekeinek érvényesítéséhez szükséges (GDPR 6. cikk (1) bekezdésének f) pontja).

Az adatkezelő jogos érdeke: kötelező adatszolgáltatás a szerződéses partnerekkel gördülékenyebb kapcsolattartás.

Az adatkezelés jogalapja: az adatkezelés a szerződő felek, mint adatkezelő jogos érdekeinek érvényesítéséhez szükséges (GDPR 6. cikk (1) bekezdésének f) pontja).

Az adatkezelés időtartama: a szerződő felek az adatokat tartalmazó szerződést a teljesítését követő 5 év elteltével, kifizetés alapjául szolgáló szerződés esetében 8 év elteltével törlik.

Érintetti jogok: akinek a személyes adatát kezelik, kérelmezheti a szerződő felektől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen. Az érintettek a fent meghatározott jogaikat írásban, a szerződő felek székhelyére küldött levélben vagy elektronikus úton jelen szerződésben megadott e-mail címre küldött levélben gyakorolhatják.

Az érintett bejelentéssel, panasszal élhet a Nemzeti Adatvédelmi és Információszabadság Hatóságnál a következő elérhetőségeken:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11

Levelezési cím: 1363 Budapest, Pf.: 9.

Telefon: +36 (30) 683-5969

E-mail: ugyfelszolgalat@naih.hu

Honlap: http://www.naih.hu

**A megállapodás, a felek aláírása napján lép hatályba és határozatlan időre szól.**

**A megállapodást, a felek évente felülvizsgálják, szükség esetén módosítják, kiegészítik, vagy továbbra is helyben hagyják.**

A jelen szerződésben nem szabályozott kérdésekben a Polgári Törvénykönyvről szóló hatályos törvény, valamint az egyéb vonatkozó jogszabályok rendelkezései az irányadóak.

*Felek jelen szerződést, mint akaratukkal mindenben megegyezőt, elolvasás és értelmezés után, mint arra feljogosítottak helybenhagyólag aláírják.*

*Jelen szerződés 3 számozott oldalból áll és 4 egymással mindenben megegyező eredeti példányban készült.*

**Balatonmáriafürdő, 2023. szeptember ….**

**Galácz György Kerekes Péter**

**polgármester elnök**