**Területbérleti Szerződés II. számú módosítása**

amely létrejött egyrészről a

**Balatonmáriafürdő Község Önkormányzata** (székhely: 8647 Balatonmáriafürdő, Gróf Széchényi Imre tér 9., adószám: 15397397-2-14, képv.: Galácz György polgármester) mint bérbeadó (a továbbiakban: **Bérbeadó**)

másrészről a

**B.M.I.L. Korlátolt Felelősségű Társaság** (székhelye: 9021 Győr, Bajcsy-Zsilinszky út 22. Fsz. 5. ajtó, cégjegyzékszáma: 08 09 033182, adószám: 25568932-2-08, képv.: **Csapó Zoltán Krisztián** ügyvezető) mint bérlő (a továbbiakban: **Bérlő**)

(a Bérbeadó és a Bérlő a továbbiakban együttesen: **Felek**) között az alulírott napon és helyen, az alábbiak szerint:

1.) A Felek rögzítik, hogy 2009. december 21. napján a Bérbeadó, a Bérlő jogelődje a Temesvári Utazási és Szálloda Korlátolt Felelősségű Társaság között Területbérleti Szerződés jött létre, mely szerződés 2012. április 3-án módosításra került. 2018. július 23. napján a területbérleti szerződés átruházásáról szóló Megállapodás jött létre, melynek keretében a Temesvári Kft. mint szerződésből kilépő fél átruházta a Bérlőre, mint szerződésbe belépő félre a Bérbeadó és a Temesvári Kft. között 2009. december 21. napján a Bérbeadó tulajdonát képező Balatonmáriafürdő 209/9 hrsz. ingatlan 1.260m2-es teljes területére és a 209/15 hrsz. (időközben a bérlemény korábbi 209/7 helyrajzi száma megváltozott, új helyrajzi száma 209/15 lett) ingatlan 25 m2-es részének bérbeadása tárgyában létrejött Területbérleti Szerződésből eredő őt megillető jogok és őt terhelő kötelezettségek összességét, és amelyben ehhez a szerződésátruházáshoz a Bérbeadó hozzájárult.

2.) A Felek megállapodnak, hogy a jelen megállapodás keretében módosítják Területbérleti Szerződést.

3.) A Felek megállapodnak, hogy törlik a Területbérleti Szerződés 2.) pontjából a „…és a balatonmáriafürdői 209/7 hrsz-ú ingatlanból 25 m2 területre koktélbár üzemeltetése” tagmondatot, egyúttal a „szálloda” szót „társasház”-ra cserélik.

4.) **A Felek a területbérleti szerződés 3.) pontját teljes egészében törlik.**

***5.) A Felek megállapodnak, hogy a területbérleti szerződés 4.) pontja helyébe az alábbi rendelkezés lép:***

„A Szerződő Felek rögzítik, hogy a terület bérleti díja **1.800.000 Ft/év**, melynek ÁFA tartalma a 2023-as évre 0 % (AAM), 2024. január 1. napjától + 27 % ÁFA terhelheti. Továbbá szintén egyező akarattal rögzítik, hogy a bérleti díj - a várható időközi pénzromlás ellentételezéseként – korrigálásra kerül oly módon, hogy annak összege a KSH által közzétett éves általános inflációs ráta mértékével évente automatikusan emelkedik. A Bérlő a Bérleti díj megfizetésére 2023. évben 2023. szeptember 30-ig, ezt követően minden év június 30-ig, a Bérbeadó által kiállított számla alapján köteles megfizetni. Késedelmes fizetés esetén a mindenkori jegybanki alapkamat kétszeresének megfelelő kamatot köteles megfizetni.”

**6.) A Felek a területbérleti szerződés 5.) pontját teljes egészében törlik.**

7.) A Felek megállapodnak, hogy a területbérleti szerződés 8.) pontjában az „ingatlanrészek” szót „ingatlanrész”-e, a „területek” szót „terület”-e cserélik.

8.) A Felek megállapodnak, hogy akként módosítják a Területbérleti Szerződés 2.) pontját, hogy a Területbérleti Szerződést 2017. január 1. napjától számított 25 (huszonöt) éves határozott időtartamra, 2042. január 1. napjáig tartó határozott időtartamra kötik, amely jogviszony lejáratkor, amennyiben a Bérlő írásban kéri, további 25 (huszonöt) évvel meghosszabbodik.

**9.) A Felek a területbérleti szerződés 9.) pontját teljes egészében törlik.**

10.) A Felek megállapodnak, hogy a Területbérleti Szerződés jelen módosítással nem érintett részeit módosítás nélkül, változatlan tartalommal hagyják érvényben.

11.) Felek a jelen szerződés-módosítást, mint akaratukkal mindenben egyezőt, elolvasás és közös értelmezés után, valamint Balatonmáriafürdő Község Önkormányzatának … számú önkormányzati határozata alapján kötik meg.”

Kelt: Balatonmáriafürdő, 2023. szeptember ….

|  |  |
| --- | --- |
| **………………………………………………**  **Balatonmáriafürdő Község Önkormányzata**  képv.: Galácz György polgármester  **Bérbeadó** | **……………………………………………..**  **B.M.I.L. Korlátolt Felelősségű Társaság**  képv.: Csapó Zoltán Krisztián  ügyvezető  **Bérlő** |

**Pénzügyileg ellenjegyzem:**

..……………………………………………………..

**Balatonmáriafürdő Község Önkormányzata**

**Németh Gyöngyi**

pénzügyi vezető